CELEX: 32013D0312
Language: et
Date: 2013-06-28 00:00:00
Title: 2013/312/EL: Euroopa Ülemkogu otsus, 28. juuni 2013 , Euroopa Parlamendi koosseisu kindlaksmääramise kohta

29.6.2013   
            
            
               ET
            
            
               Euroopa Liidu Teataja
            
            
               L 181/57
            
         EUROOPA ÜLEMKOGU OTSUS,
   28. juuni 2013,
   Euroopa Parlamendi koosseisu kindlaksmääramise kohta
   (2013/312/EL)
   EUROOPA ÜLEMKOGU,
   võttes arvesse Euroopa Liidu lepingut, eriti selle artikli 14 lõiget 2,
   võttes arvesse protokolli nr 36 (üleminekusätete kohta) artikli 2 lõiget 3,
   võttes arvesse Euroopa Parlamendi algatust (1),
   võttes arvesse Euroopa Parlamendi nõusolekut (2)
   
   ning arvestades järgmist:
   
               (1)
            
            
               Protokolli nr 36 (üleminekusätete kohta) artikli 2 lõigete 1 ja 2 kehtivusaeg lõpeb 2009.–2014. aastaks valitud Euroopa Parlamendi koosseisu ametiaja lõppemisel.
            
         
               (2)
            
            
               Horvaatia Vabariigi ühinemistingimusi ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavaid muudatusi käsitleva akti artikli 19 lõike 1 kehtivusaeg lõpeb 2009.–2014. aastaks valitud Euroopa Parlamendi koosseisu ametiaja lõppemisel.
            
         
               (3)
            
            
               Viivitamata on vaja täita protokolli nr 36 artikli 2 lõike 3 sätteid ja võtta sellest tulenevalt vastu Euroopa Liidu lepingu artikli 14 lõike 2 teises lõigus ette nähtud otsus, et võimaldada liikmesriikidel kehtestada õigel ajal vajalikud siseriiklikud meetmed Euroopa Parlamendi valimiste korraldamiseks 2014.–2019. aasta ametiajaks.
            
         
               (4)
            
            
               Euroopa Liidu lepingu artikli 14 lõike 2 esimene lõik sätestab kriteeriumid Euroopa Parlamendi koosseisu kohta, mille kohaselt ei ole liidu kodanike esindajate arv suurem kui seitsesada viiskümmend, millele lisandub president, kodanike esindatus on kahanevalt proportsionaalne, alammääraks on kuus liiget liikmesriigi kohta ja ükski liikmesriik ei saa üle üheksakümne kuue koha.
            
         
               (5)
            
            
               Euroopa Liidu lepingu artikkel 10 sätestab muu hulgas, et liit toimib esindusdemokraatia alusel, kusjuures kodanikud on liidu tasandil otseselt esindatud Euroopa Parlamendis ning liikmesriike esindavad nende valitsused, kes ise annavad demokraatlikult aru kas oma riikide parlamentidele või kodanikele, nõukogus. Euroopa Liidu lepingu artikli 14 lõige 2, mis käsitleb Euroopa Parlamendi koosseisu, kohaldub seega aluslepingutes sätestatud laiemas institutsioonilises raamistikus, mis hõlmab ka sätteid nõukogus otsuste tegemise kohta,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu lepingu artikli 14 lõike 2 esimeses lõigus sätestatud kahaneva proportsionaalsuse põhimõtte kohaldamisel kohaldatakse järgmisi põhimõtteid:
   
               —
            
            
               kohtade jaotamisel Euroopa Parlamendis kasutatakse täiel määral Euroopa Liidu lepingus kindlaks määratud minimaalset ja maksimaalset arvu, et kajastada võimalikult täpselt iga liikmesriigi rahvaarvu;
            
         
               —
            
            
               iga liikmesriigi rahvaarvu ja parlamendikohtade vaheline suhe enne täisarvuni ümardamist erineb vastavalt rahvaarvule sellisel viisil, et suurema rahvaarvuga liikmesriigist valitud Euroopa Parlamendi liige esindab suuremat arvu kodanikke kui väiksema rahvaarvuga liikmesriigist valitud Euroopa Parlamendi liige ja vastupidiselt, mida suurem on liikmesriigi rahvaarv, seda suuremale arvule kohtadele tal on õigus.
            
         Artikkel 2
   Liikmesriigi elanike üldarvu arvutab komisjon (Eurostat) liikmesriikide esitatud andmete alusel vastavalt Euroopa Parlamendi ja nõukogu määrusega kehtestatud meetodile.
   Artikkel 3
   Artikli 1 kohaselt on Euroopa Parlamenti valitavate esindajate arv parlamendi 2014.–2019. aasta ametiajal liikmesriigiti järgmine:
   
               Belgia
            
            
               21 
            
         
               Bulgaaria
            
            
               17 
            
         
               Tšehhi Vabariik
            
            
               21 
            
         
               Taani
            
            
               13 
            
         
               Saksamaa
            
            
               96 
            
         
               Eesti
            
            
               6 
            
         
               Iirimaa
            
            
               11 
            
         
               Kreeka
            
            
               21 
            
         
               Hispaania
            
            
               54 
            
         
               Prantsusmaa
            
            
               74 
            
         
               Horvaatia
            
            
               11 
            
         
               Itaalia
            
            
               73 
            
         
               Küpros
            
            
               6 
            
         
               Läti
            
            
               8 
            
         
               Leedu
            
            
               11 
            
         
               Luksemburg
            
            
               6 
            
         
               Ungari
            
            
               21 
            
         
               Malta
            
            
               6 
            
         
               Madalmaad
            
            
               26 
            
         
               Austria
            
            
               18 
            
         
               Poola
            
            
               51 
            
         
               Portugal
            
            
               21 
            
         
               Rumeenia
            
            
               32 
            
         
               Sloveenia
            
            
               8 
            
         
               Slovakkia
            
            
               13 
            
         
               Soome
            
            
               13 
            
         
               Rootsi
            
            
               20 
            
         
               Ühendkuningriik
            
            
               73 
            
         Artikkel 4
   Käesolev otsus vaadatakse läbi Euroopa Parlamendi algatusel, mis tehakse enne 2016. aasta lõppu, piisavalt aegsasti enne parlamendi 2019.–2024. aasta ametiaja algust eesmärgiga luua süsteem, mis võimaldab tulevikus iga kord enne Euroopa Parlamendi valimisi jaotada parlamendikohtade arvu liikmesriikide vahel objektiivsel, õiglasel, kestlikul ja läbipaistval viisil artiklis 1 sätestatud kahaneva proportsionaalsuse põhimõttele tuginedes, võttes arvesse muutusi liikmesriikide arvus ning ametlikke andmeid rahvastiku demograafilise arengu kohta, pidades seega silmas aluslepingutes sätestatud institutsionaalse süsteemi üldist tasakaalu.
   Artikkel 5
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 28. juuni 2013
      
         
            Euroopa Ülemkogu nimel
         
         
            eesistuja
         
         H. VAN ROMPUY
      
   
   
      (1)  13. märtsil 2013 vastu võetud algatus (Euroopa Liidu Teatajas seni avaldamata).
   
      (2)  12. juuni 2013. aasta nõusolek (Euroopa Liidu Teatajas seni avaldamata).